CELEX: 62017CN0233
Language: sk
Date: 2017-05-04 00:00:00
Title: Vec C-233/17 P: Odvolanie podané 4. mája 2017: GX proti uzneseniu Všeobecného súdu (tretia komora) z 3. marca 2017 vo veci T-556/16, GX/Európska komisia

10.7.2017   
            
            
               SK
            
            
               Úradný vestník Európskej únie
            
            
               C 221/12
            
         Odvolanie podané 4. mája 2017: GX proti uzneseniu Všeobecného súdu (tretia komora) z 3. marca 2017 vo veci T-556/16, GX/Európska komisia
   (Vec C-233/17 P)
   (2017/C 221/16)
   Jazyk konania: angličtina
   
      Účastníci konania
   
   
      Odvolateľ: GX (v zastúpení: G.-M. Enache, avocat)
   
      Ďalší účastník konania: Európska komisia
   
      Návrhy odvolateľa
   
   Odvolateľ navrhuje, aby Súdny dvor:
   
               —
            
            
               zrušil rozsudok, proti ktorému bolo podané odvolanie, a následne zrušil napadnuté rozhodnutie menovacieho orgánu,
            
         
               —
            
            
               nariadil náhradu majetkovej a nemajetkovej ujmy spôsobenej rozhodnutím,
            
         
               —
            
            
               uložil Komisii povinnosť nahradiť trovy konania.
            
         
      Odvolacie dôvody a hlavné tvrdenia
   
   Svojím odvolaním odvolateľ navrhuje, aby Súdny dvor zrušil uznesenie Všeobecného súdu z 3. marca 2017 vo veci T-556/16, GX/Komisia, ktorým bola zamietnutá jeho žaloba proti rozhodnutiu výberovej komisie vo verejnom výberovom konaní EPSO/AD/248/13 nezapísať jeho meno na rezervný zoznam uchádzačov, ktorí boli úspešní v tomto konaní.
   Na podporu svojho odvolania uvádza odvolateľ dva odvolacie dôvody:
   
               1.
            
            
               Nezákonnosť oznámenia o výberovom konaní, korigenda a základných zásad hodnotiaceho centra.
               Odvolateľ sa domnieva, že oznámenie o výberovom konaní je nezákonné, keďže neposkytuje objektívne odôvodnenie ani pokiaľ ide o obmedzenie v súvislosti s výberom druhého jazyka (nemčina, angličtina alebo francúzština) s ohľadom na záujem služby, ani pokiaľ ide primeranosť tohto obmedzenia berúc do úvahy skutočné potreby služby.
               Po druhé odvolateľ poukazuje na nezákonnosť, neplatnosť a neexistenciu vedeckého opodstatnenia základných zásad hodnotiaceho centra, ktorými sa riadia verejné výberové konania EPSO, keďže neexistuje nijaká opora, dôkaz alebo overenie základných postupov, ktoré používa EPSO a ktoré vychádzajú z týchto zásad: i) „správanie v minulosti je najlepším ukazovateľom budúceho výkonu“ ii) „hodnotiace centrá, v ktorých sa simulujú reálne životné situácie v pracovnom prostredí, sú najlepším indikátorom výkonu v reálnom živote“.
               Po tretie odvolateľ poukazuje na nezákonnosť korigenda zverejneného v rámci verejného výberového konania EPSO/AD/248/13.
            
         
               2.
            
            
               Procesné nedostatky v hodnotiacom centre.
               Žalobca poukazuje na istý počet procesných nedostatkov v hodnotiacom centre v rámci výberového konania EPSO/AD/248/13.